b'\n_START_ARTICLE_\nHudsonov preliv\n_START_PARAGRAPH_\nHudsonov preliv je morski preliv v Kanadi, ki povezuje Atlantski ocean in Labradorsko morje s Hudsonovim zalivom. Le\xc5\xbei med otokom Baffin in Nunavikom. Njegov vzhodni konec se za\xc4\x8denja s Cape Chidley v Quebecu in otokom Resolution ob otoku Baffin. Preliv je dolg 750 km in je povpre\xc4\x8dno \xc5\xa1irok 125 km. Na najo\xc5\xbejem delu je \xc5\xa1irok 70 km, na naj\xc5\xa1ir\xc5\xa1i to\xc4\x8dki pa 240 km ._NEWLINE_Zaliv je odkril angle\xc5\xa1ki pomor\xc5\xa1\xc4\x8dak Sir Martin Frobisher leta 1578, prvi pa ga je raziskal George Weymouth, ki je leta 1602 preplul prvih 300 navti\xc4\x8dnih milj._NEWLINE_Preliv je danes poimenovan po Henryju Hudsonu, ki je z ladjo Discovery preliv raziskal leta 1610. Leta 1612 je preliv raziskoval tudi Thomas Button, podrobnej\xc5\xa1e mapiranje pa je izvedla odprava pod vodstvom Roberta Bylota in Williama Baffina leta 1616.'